Danmark var vært for Pro touren fra 2000 til 2004, men nu vender den tilbage, og denne gang til Frederikshavn. Touren transmitteres på tv over hele verden. Pro touren 2009 bliver spillet i 18 afdelinger inden den store finale i december 2009.  Foreløbig er følgende arrangører klar: Japan, Kina, Tyskland, Frankrig, Sverige, Kuwait og Qatar foruden Frederikshavn. -Vi er glade for, at vi igen er med i Pro touren. Det er vigtigt for os at vise verdensklasse bordtennis i Danmark.  Vi glæder os at komme til Frederikshavn og håber at kunne tiltrække verdens bedste bordtennisspillere samt en masse tilskuere fra Sverige, Norge og fra hele Danmark til de fremragende faciliteter i Frederikshavn, siger formanden for Dansk Bordtennis Union Aksel Beckmann.

Opsummering:
I januar 2009 vil den internationale bordtenniselite mødes i Frederikshavn i årets anden afdeling af grand prix turneringen Pro touren 2009.